CONVOCATORIA PARA CONVENIOS DE COLABORACIÓN EMPRESARIAL CON ENTIDADES PRIVADAS PARA ACTIVIDADES SOCIOCULTURAIS E DE INTERESE XERAL ORGANIZADAS POLO CONCELLO DE VIGO.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 08/10/2018)

A estruturación dun programa anual de convenios de colaboración empresariais con entidades privadas para o desenvolvemento de actividades socioculturais de intereses xeral organizadas polo Concello de Vigo, a través das bases aprobadas pola Xunta de Goberno local en data 28 de xullo de 2017, e da convocatoria anual. Poderán ser obxecto de colaboración as actividades municipais relacionados no Anexo I das bases reguladoras. Poderán ostentar a condición de entidades colaboradoras as persoas xurídicas sometidas a dereito privado, españolas ou estranxeiras, que teñan plena capacidade de obrar o non estean incorridas en algunha prohibición de contratar das previstas no Real Decreto Lexislativo 3/2011 de 14 de novembro. As formas de colaboración poderán ser tanto monetarias como en especie nos supostos legalmente estabelecidos. As achegas poderán cubrir a totalidade ou parte da actividade obxecto de colaboración. Sempre que a actividade obxecto de colaboración o permitan, as achegas poderán proceder de varias entidades colaboradoras. En tales casos, cada entidade formalizará o seu respectivo convenio de colaboración segundo o modelo do anexo II. A publicación das convocatorias con conteñen a relación de actividades municipais obxecto de colaboración por entidades privadas, e dos prazos de presentación de ofertas para cada unha das actividades, será no BOPPO e na páxina web municipal con arranxo ao calendario recollido na base SETIMA: a) Para os programas “Samain” e “Nadal“ o período de publicación establécese nos meses de setembro/outubro do mesmo ano no que se desenvolven as actividades obxecto de colaboración. b) Para os programas “Cabalgata de Reis” e “Entroido” o período de publicación establecerase no último trimestre do ano anterior aos que se desenvolven as actividades obxecto de colaboración. c) Para o programa “VIGO EN FESTAS ” a publicación queda condicionada á resolución do decreto da Concelleira Delegada da Area de Festas e Turismo polo que se aproba as actividades que compoñen o programa antedito. Para todos os supostos anteditos, o prazo para a presentación de solicitudes para cada convocatoria será de 20 días naturais contados dende o día de publicación no BOPPO. Con respecto ás entidades que concorren ás convocatorias de colaboración estarán obrigados a relacionarse a través de medios electrónicos coas Administracións Públicas conforme ao disposto no artigo 14.2 da Lei 39/2015, de 1 de outubro, do Procedemento Administrativo Común das Administracións Públicas. Así mesmo, no que atinxe a presentación das solicitudes por parte das entidades que concorren, hai que atender a fórmula establecida no artigo 16.4. da Lei 39/2015. Así pois, “ os documentos que os interesados dirixan aos órganos das Administracións Publicas poderán presentarse: a) No rexistro electrónico da Administración ou Organismo ao que se dirixan, así como nos restantes rexistros electrónicos de calquera dos suxeitos aos que se refire o artigo 2.1. b) Nas oficinas de Correos, na forma na que regulamentariamente se estableza. c) Nas representacións diplomáticas ou oficinas consulares de España no estranxeiro. d) Nas oficinas de asistencia en materia de rexistros. e) En calquera outro que establezan as disposicións vixentes. Os rexistros electrónicos de todas e cada unha das Administracións, deberán ser plenamente interoperabeis, de modo que se garanta a súa compatibilidade informática e interconexión, así coma a transmisión telemática dos asentos rexistrais e dos documentos que se presenten en calquera dos rexistros”. Todo isto farase mediante a instancia-formulario de solicitude que se establece para tal efecto con estas bases (Anexo III) As bases desta convocatoria están a disposición dos interesados no taboleiro de anuncios da Casa do Concello, servizos de información do Concello de Vigo, páxina web municipal (www.vigo.org), e servizo de Festas dende o día da publicación no BOPPO. A comisión de avaliación estará composta polo persoal técnico adscrito ao servizo, pola Concelleira delegada da área de Festas e Turismo e polo Presidente do “Comité de políticas Públicas en materia de Festas e Turismo do Concello de Vigo” que procederán ao estudo das propostas presentadas para cada programa. Actuará como presidente/a a Concelleira delegada da Area ou o Presidente do Comité, como secretaria/a un técnico/a do servizo. A comisión estudará as propostas e descartará previamente aquelas cuxa marca ou produto non se adecúe ao tipo de actividade ou acción programada, así como ao público destinatario, sobre todo naquelas actividades de tipoloxía infantil ou familiar. Posteriormente valoraranse o resto da propostas en base aos seguintes criterios: a) A/s oferta/s economicamente máis vantaxosa/s: ata 5 puntos b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos. c) Calidade técnica da publicidade: ata 2 puntos. d) Compromisos efectivos dos solicitantes con accións de interese público: ata 1 puntos. a) A/s oferta/s en especie cuxa valoración económica sexa máis vantaxosa/s: ata 4 puntos. b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos c) A adecuación da/s oferta/s ao programa no que vai a ser encadrado a actividade ou acción proposta: ata 2 puntos. d) Calidade técnica da publicidade: ata 1 punto. e) Compromisos efectivos dos solicitantes con accións de interese público: ata 1 punto LG/ Vigo, na data da sinatura dixital, A xefa do servizo de Festas, Luz María González Domínguez CONFORME: A Concelleira delegada da Area de Festas e Turismo, Ana Laura Iglesias González